A Plzeňi Börtön Csehországban található.
Ez az ország Európa egyik legnagyobb kristálymetexportőre.
Két év alatt 105 kg metet akartunk gyártani.
A cseh elítéltek közel egyharmada
kristálymethasználó volt a börtönbe kerülése előtt.
Elkezdtem szúrni a Pervitint. Tönkretett.
Ha beveszed, nincs szükséged evésre, alvásra, semmire. Csak élvezed.
Komoly kihívás kint tartani a drogokat a börtönből.
Látják a madzagot?
Azon keresztül szállítják a drogot elzáráskor.
A drog mindenhova eljut. Ez már csak így működik.
A nevem Raphael Rowe.
A következő hetet ebben a csehországi börtönben töltöm,
de nem először vagyok rácsok mögött.
Tizenkét évig ültem egy gyilkosságért, amit el sem követtem.
Most a világot járom, hogy megtapasztaljam, milyen az élet
a világ legkeményebb börtöneiben.
ÉLET A VILÁG LEGKEMÉNYEBB BÖRTÖNEIBEN
Csehország.
Európa kristálymetfővárosa.
Havonta 20 metlabort számolnak fel,
melyek gyakran lakásokban létesített amatőr üzemek.
Az intravénás methasználat
itt gyakoribb, mint bárhol máshol az Európai Unióban.
Egy tanulmány szerint a cseh folyók halai is
a metfüggőség jeleit mutatják.
A bizonyítékok egyértelműek:
a kontinensen Csehországban a legnagyobb probléma a kristálymet,
és a gyártók és dílerek
rengeteget kaszálhatnak rajta.
A met olyan erős függőséget okoz,
hogy a használók gyakran bűncselekményeket is elkövetnek, hogy hozzájussanak.
Jakub Frydrych r. altábornagy, az országos drogügyi rendőrkapitány
a kristálymet járványos terjedése ellen küzd.
A drog itt Pervitin néven ismert.
Hogy írná le a helyzet súlyosságát?
A metamfetamin egy gonosz drog.
Csehországban egyértelműen a Pervitin a felelős
a legtöbb egészségügyi, szociális
és bűnügyi problémáért a drogok közül.
Szerepe van az autólopással foglalkozó bandák életében is.
Ezek az emberek
kihasználják a met stimuláló hatását,
és a bűncselekmények elkövetésekor használják.
A kis laborok mellett megjelentek a nagyban játszók is.
Az elmúlt öt évben újraosztották a piacot.
Ennek az az oka, hogy ma már rengeteg metamfetamint termelnek
exportra az Európai Unióba.
Régebben évente egy-másfél tonnás fogások voltak,
most viszont Európa-szerte
már évi hat-hét tonnát találnak a hivatalos szervek.
A met rohamos terjedése komoly kihívást jelent a cseh börtönöknek.
Az elítéltek 30%-a használt kristálymetet a börtönbe vonulásuk előtti egy évben.
A következő hetet Plzeňben, Csehország egyik legnagyobb börtönében töltöm,
hogy megtudjam, hogy kezelik a problémát.
Úgy hallottam, komolyan veszik a függőségek legyőzését.
A héten én is részt veszek szigorú drogellenes programjukban.
Nem tudom, ez a börtön tényleg segíthet-e
egy ilyen komoly drogfüggőségen.
Hamarosan kiderül.
Az elítéltek kevésbé veszélyes felének
önállóan kell megérkezni a börtönbe.
Most először vonulok be gyalog.
ELSŐ NAP
Több itt a szögesdrót, mint a szögesdrótgyárban. Óriási hely.
Menjen utána!
Ez emlékeztet egy londoni börtönre, ahol ültem.
A Wandsworth Nagy-Britannia egyik leghíresebb börtöne.
Nem kellemes érzés, hogy egy olyan helyre emlékeztet,
ahol én magam is ültem.
Mindent vegyen le!
Volt életfogytiglanosként veszélyes bűnözőként kezelnek,
és a legalaposabb motozásban részesítenek.
Minden mást is levehet.
Az alsóneműt még hagyja magán!
Használ drogokat?
Nem, nem használok.
Fordítson hátat, és guggoljon le háromszor!
Egészen le!
Most tárja szét a karját!
Nyújtsa ki a nyelvét!
Most felfelé!
Rendben.
Emelje meg a herezacskóját!
Rendben. Felöltözhet.
Alaposan átkutattak. Még a zacsi alá is benéztek.
Pakoljon be mindent ebbe a takaróba!
A zárkám a börtön drogosoknak elkülönített szárnyában lesz,
ahol évente 80 elítélt tíz hónapos rehabilitáción vesz részt.
Úgy tudom, a szigorú szabályokat kötelező terápiás foglalkozásokkal ötvözik.
Helló!
- Minden oké? Ez az enyém? - Igen.
Ha bármi baj lenne, van egy riasztó a falon.
Ha megnyomja, jövök.
Viszlát!
Jól van. Sziasztok!
- Szia! Petr. - Petr?
- Szia! Kuba. Igen. - Hogy vagy? Kuba? Kuba!
- Szia! Marek. - Marek!
Körbevezetnétek? Itt fogok aludni?
- Igen, itt. - Ez a te ágyad, Petr?
- Igen. - Oké.
Akkor ti ketten itt…
Ő ott alszik, én meg itt.
Van egy vécé és egy mosdótál.
- Zuhany nincs? - Nincs.
Tehát itt a legtöbb elítéltnek, vagy minden elítéltnek
drogproblémája van?
Igen, majdnem mindenki a drogok vagy az alkohol miatt van itt.
Ide jönnek segítségért.
Meséltek egy kicsit az itteni rendszerről?
Itt nekünk kell takarítani,
hogy addig se a drogon kattogjunk.
Ha szeretnél valamit, meg kell érte dolgozni. És magadon is dolgozni kell.
Vannak itt „jó emberek” is.
A hotovecek is felügyelik a dolgokat.
Úgy viselkednek, mint az őrök. Mindenkit lenéznek.
Akkor ők a spiclik, a besúgók?
Jelentenek az őröknek?
Az úgynevezett hotovecek
olyan elítéltek, akik sikeresen teljesítették a tíz hónapos programot,
és a szárnyban maradhattak,
hogy segítsenek rabtársaik felügyeletében.
Helló!
Jelentkeznem kell a hotovecek vezetőjénél.
Raphael vagyok.
Mates.
- Mates? - Igen.
Milyen szabályokat kell itt betartanom?
Mit kell tennem, hogy ne kelljen jelentened?
Elmondom a fő szabályokat.
A folyosón csak felöltözve jelenhetsz meg.
A zárkákban nincs dohányzás, csak a kijelölt helyen.
Ha rajtakapnak, fegyelmi jár érte.
Napi kétszer, reggel nyolckor
és este hatkor ellenőrzik a zárkákat.
Mindennek tisztának kell lennie.
Oké, ez elég… Értem.
Ha ebédelni mész,
ne beszélj senkivel a többi szárnyból!
Ha az őr meglátja,
fegyelmit kapsz tiltott kommunikációért.
Itt így működnek a dolgok.
Ha nem tetszik, beszélhetünk az őrökkel, és átmehetsz egy másik szárnyba.
Itt tényleg komolyan veszik a fegyelmet.
A cellában még egyszer rákérdezek a dolgokra,
nehogy áthágjak valami szabályt.
Ezt végig kell gombolni?
- Igen. - Végig?
Miért? Mi lesz, ha nem?
Ha többször is áthágod a szabályokat,
és fegyelmit kapsz az őröktől, magánzárkába is kerülhetsz.
Nagy a szigor.
Ha jól értem, ez egy külön kis közösség.
Megvannak a maguk szabályai.
Aki itt van, az önként jött, ezért be is tartják őket.
Itt nem szórakoznak. Nagyon komolyan veszik, amit csinálnak.
Már most nagyon érzem a kontrollt.
Kezdődik.
MÁSODIK NAP
Ez az első reggelem a csehországi Plzeňi Börtönben.
A zárkákat 05.00-kor nyitják.
Reggeli előtt Petr, Jakub és Marek körbevezetnek.
Az egyik fő kapcsolattartójuk a szárnyban
nem egy őr, hanem egy civil.
Itt van a segítők szobája.
A nap nagy részében itt vannak.
Ha kell valami, ide lehet jönni.
Szociális munkások?
Lehet velük beszélgetni,
ha valami gond van, vagy ilyesmi?
Igen.
Az elítélteken gyakran végeznek drogtesztet,
és a börtön többi szárnyával ellentétben
itt kötelező a rendszeres terápiás beszélgetés,
a takarítás és más terápiás foglalkozások.
Ha nem működnek együtt, elküldhetik őket a szárnyról.
Csak azt nézem, hogy két oldalt eltérő színű a fal.
Próbálom értelmezni, hogy miért.
Aki teljesíti a programot, az erre az oldalra költözik.
Ahogy haladsz, egyre jobb szobát kapsz.
A reggeli némi pékáru,
aztán létszámellenőrzést tartanak, és indul a napi rutin:
a szárny minden négyzetcentiméterét kitakarítják.
Nem tudom, miért követ az őr, és miért figyeli a munkámat.
Istenem! Ezt nézzék!
Elvesztettem a tiszteletüket.
Kész.
- Kész van! - Kész? Végeztünk?
Őszintén szólva ennek kurvára nem volt értelme.
Felnőtt emberek vannak itt, akik próbálják legyőzni a drogfüggőséget,
és takaríttatnak velük?
Ez teljesen értelmetlen munka.
Még nem volt lehetőségem megismerni a zárkatársaimat.
Az egyikük még iskolás korában kezdett Pervitint, kristálymetet szedni és árulni.
Marek még mindig csak 22 éves.
Tudsz írni-olvasni?
Igen, tudok.
De csak az általánost végezted el?
A börtönben elvégeztem a kilencedik osztályt,
mert az első büntetésemet még fiatalkorúként kaptam.
Visszakerültél a börtönbe,
mielőtt valami értelmesebbhez kezdhettél volna az életeddel.
Visszatértem ahhoz, amihez értettem.
Elkezdtem újra dílerkedni.
Ugyanazt folytattam, amit a börtönbe kerülésem előtt csináltam.
Nem volt időm tanulni. Eszembe sem jutott.
Petr is kamaszkorában került bajba,
és elszakították a családjától.
Amikor kiengedtek az előző büntetés végén, megnősültem.
Miért csuktak le korábban?
Súlyos testi sértésért.
Hányszor ültél eddig?
Először 13-tól 18 éves koromig,
aztán 1,5 évig szabadlábon voltam, aztán még 2,5 évet ültem.
Mit csináltál 13 évesen?
Apám nagy alkoholista volt.
Sokat verekedett velem és anyámmal.
Emiatt én is verekedtem az osztálytársaimmal.
Addig fajult a dolog, hogy végül bezártak.
Amikor 18 évesen szabadultam, apám felakasztotta magát.
Én meg elkezdtem Pervitinezni.
Aztán eltörtem egy srác lábát,
és újra bezártak.
Amikor kiengedtek, változtatni akartam az életemen,
és lett egy barátnőm.
Megkértem a kezét.
De aztán megcsalt.
Egy pasival. Megvertem a fazont.
Már négyszer ítéltek el mások bántalmazása miatt.
Zaklatott ember.
Zaklatott és fiatal. Még csak 25 éves.
Ha most sikerül legyőznie az előtte álló kihívásokat,
még előtte van az egész élet.
Szegény Marek! Csak 22 éves.
El sem kell mondania, mert látszik rajta,
mennyire fél. Fél a jövőtől.
Egyszer szabadulni fognak, és akkor kezdődik az igazi kihívás.
Akkor derül ki, ez segít-e.
Délután a zárkatársaimmal együtt
kiküldenek dolgozni a börtön kertjébe.
Az egész ösvényt te építetted?
Nem.
- Ezt a részt. - Igen?
Meg ezt.
Szeretem csinálni. Addig sem gondolkozom az életemen.
Hogy szomorú vagyok, hiányzik a család, meg ilyenek. Jót tesz mentálisan.
Sok elítéltet megismertem már,
akiknek az életét tönkretette a kristálymet.
A termelők közül viszont még senkit.
Aztán szóba elegyedtem egy Jakub nevű elítélttel.
Vállalkozó voltam.
A munkám az autók környezetkímélő lebontása volt,
ezért volt engedélyem vegyi anyagok importálására.
Legálisan vásárolhattam őket.
Mi közöd volt a Pervitinhez?
Összesen huszonnégyen voltunk.
Két év alatt 105 kg metet akartunk gyártani.
Az nem kis mennyiség.
Tehát ez egy bűnszervezet volt?
Igen. Én szállítottam az alapanyagot. Egy fickó tablettát gyártott belőle.
Volt még öt drogkészítő,
akiknek a vegyi árut és a tablettákat szállítottuk.
És elosztották a hasznot.
Azt hittem, ha csak eladom nekik az alapanyagot,
amit tűzijátékgyártáshoz is használnak,
az még nem illegális.
De tudtad, hogy bűnszervezetben kristálymetet fognak belőle készíteni.
Mennyi 105 kg Pervitin értéke az utcán?
Négymillió euró.
Mit gondolsz arról a tényről,
hogy a hozzád hasonló emberek
rengeteg ember lecsúszását okozták az országban?
Most, hogy börtönben vagy, és láttad őket, mi a véleményed erről?
Most, hogy itt vagyok, tényleg látom őket.
Elvesztették a családjukat, a pénzüket, a munkájukat…
Aki rossz minőségű anyaghoz jutott,
az még a fogát is.
Mi büszkék voltunk rá,
hogy csak tiszta anyagot árultunk. Nézd!
Ez mi? Pervitines zacskó? Drog?
Igen, drog volt benne.
Aha. Szerencsére már nincs. Jól van.
Ez neked vicces?
A droggyárosnak,
aki annyi ember életét tönkretette, vicces egy kis zacskó semmi.
Nem tudhatom, tényleg volt-e valaha drog a zacskóban,
vagy csak Jakubnak ilyen rossz a humora.
Ha nem lenne, aki gyártja a drogot,
akkor nem is létezne, igaz?
Amíg a Jakubhoz hasonló embereket el nem fogják,
a droggyártás folytatódik.
De szerintem még nem fogta fel, milyen nagy szerepe van
a lecsúszott emberek függőségének kialakulásában.
És a hierarchia mindig meglesz.
Vannak a gyártók,
és vannak az olyanok, mint Petr,
Jakub és Marek, a zárkatársaim,
a kiszolgáltatott gyerekek és fiatalok, akik függővé válnak.
HARMADIK NAP
Joghurt, lekvár, egy bögre tea, és két zsemle.
Még szinte meg sem ittam a teámat,
Petr már készül valamire.
Reggeli után takarítanunk kell.
Megnézik, maradt-e valahol por.
Az ajtók tetején,
a székeken, az asztalon,
a bútorok alatt, mindenhol ellenőrzik.
Renden van-e az ágy…
Mindent megnéznek.
És ha port találnak?
Azt jelentik. Három jelentés után piros lapot kapsz, amivel megvonások járnak.
A létszámellenőrzés után
a szárny öt felelőse, a hotovecek végignézik a zárkákat.
- Itt vannak a hotovecek. - A hotovecek.
Ők nézik meg, tiszta-e a szoba.
- Őket nem bírjátok. - Igen.
Ha nem takarítunk rendesen.
Ők jelentenek az őröknek?
A rabok jelentik, hogy tiszta-e a zárka?
Igen.
- Nem csoda, hogy nem bírjátok őket. - Hát nem.
Mindennap tanulok valami újat. Itt nem csak az elzárás a cél.
Hanem a szervezettség és a fegyelem.
Megvan a helyi rendszer.
És be is tartják, mert ha nem,
kirúgják őket a programból, vagy akár büntetést is kapnak.
Szerencsére nem csak takarítani kell.
Terápiás alkalmakon tanulják a stressz kezelését és az erőszak elengedését.
Egy elítélt például jógafoglalkozást tart.
Sokan jöttek, és jó sokat nyöszörögtek.
Ez az?
Mates, a hotovec, akivel az első nap beszéltem,
már végzett a programmal.
Kíváncsi vagyok, hasznosnak találta-e.
Ő gondozza a börtön trópusi halait.
Tudod, hogy kell benzint lopni?
- Igen. - Tudod?
Ja, de ezt nem akarom kipróbálni.
Nekem jól megy. Megmutatom.
És most ezzel a kezeddel!
- Ezzel? Oké. - Igen. Jól van.
A halakat fel ne szívd!
Engedd el!
Hogy és miért jutottál be a programba?
Ha elkezdtem drogozni,
mindig lopás és jogsi nélküli vezetés lett belőle,
meg menekülés a zsaruk elől.
Ugyanaz újra és újra.
Mikor drogoztál utoljára?
Mióta lecsuktak, nem használtam.
Nagyon komolyan veszem, főleg…
Főleg a családom és a fiam miatt,
meg a barátnőm miatt, aki még mindig hisz bennem,
bár anyám azt mondja, javíthatatlan vagyok.
A börtönben megbűnhődök a viselkedésemért.
A program résztvevői próbálják letenni a drogot.
De van más előnye is?
A legnagyobb előnye az,
hogy tényleg próbálnak segíteni és veled dolgozni.
Szakemberek, pszichológusok és terapeuták
egyenként foglalkoznak mindenkivel,
és segítenek a konkrét problémáikban.
Ha az ember megnézi a többi szárnyat,
ott tényleg csak a drogozás megy.
Minden egyes nap.
Ott szúrják magukat az elítéltek. Ölni tudnak a drogért.
Nem érdekli őket, mi lesz egy hét múlva, két hét múlva,
vagy amikor majd szabadulnak. Csak az érdekli őket, mi van ma.
A hotovecek, mint Mates, végigcsinálták a programot,
amiben Petr és a többiek most vesznek részt.
A sikeres teljesítést bizalmi feladatokkal jutalmazzák.
Szerintem jól átgondolt rendszer.
Az elítéltek felelősséget kapnak,
ami eddig valószínűleg hiányzott az életükből.
Érdekes, mert ez egy újabb lépcsőfok lehet
a régi Pervitin-függő életük otthagyásában.
Segíthet nekik kilépni a bűnözők testvériségéből.
Egyelőre jó úton van.
De az igazi kihívás az lesz, ha kiengedik.
A hotovecek és az egyszerű elítéltek is
napi egy órát edzhetnek az udvaron.
Hajrá!
- Én? - Te!
Kettő megy.
Ez az!
- Gyerünk, hajrá! - Ez az!
Gyerünk!
Hajrá!
- Tarts ki! - Hajrá!
Kijöttem a gyakorlatból.
Az udvart a zárkák ablakai veszik körül,
és feltűnt valami gyanús.
Marek! Ott egy madzag két zárka között.
Azon át mozgatják a dolgokat?
- Kávét, dohányt… - Mindenfélét.
Drogot.
Értem.
Úgy látszik, épp ez megy odafenn.
Megkértem a zárkatársamat, Mareket,
hogy meséljen a kristálymet elleni harcáról.
Szinte mindent próbáltam már.
Ez a drog mindenre jó.
Ha beveszed, nincs szükséged evésre, alvásra, semmire. Csak élvezed.
Még mindig erősebb nálam.
Nem lehet megúszni. Ha jön, akkor jön.
Fel kell rá készülni,
hogy újra mindent el fogsz cseszni. El fogod baszni az életedet,
és újra elölről kell kezdeni.
Meséltek a Pervitinről. Azt mondták, ez a legnagyobb öröm az életükben.
Elég elszomorító.
Nagyon nehéz látni ezt a fiatal, 22 éves srácot,
akinek az a sorsa, hogy ha szabadul, visszatérjen a drogozáshoz.
Az sem lepne meg, ha néhányan még itt is drogoznának,
és csak átvernék az őröket.
Nehéz meglátni, mit lehet kezdeni ezzel a helyzettel.
NEGYEDIK NAP
A börtön adatai szerint a több mint 1300 elítéltnek
mindössze 5%-a szokott megbukni a drogteszten.
Még ezt is túl magas számnak tartják,
de az elítéltektől magam is sok történetet hallottam
a többi szárnyban terjedő drogokról.
Ma elhagyom a drogos szárnyat, hogy saját szememmel lássam a helyzetet.
A börtön gyárába osztottak be,
ahol 300 elítélt fémlépcsőket és -állványokat készít
egy magáncégnek a cseh minimálbér feléért.
A gyárban megismertem Larryt, aki lopásért ül.
- Szóval ez a munkád? - Így van.
- Értem. - Ezeket…
Ezeket a fémcsíkokat vágom ki,
és a csíkokat és a lemezeket összerakják.
Szóval te vágod őket, és ez lesz belőlük.
Igen.
Aztán itt összepréselik?
Igen. És ott van… Ott van a…
- A végeredmény? - Igen.
És havi 8500 koronát fizetnek?
- Nem túl sok, de ez van. - A semminél jobb.
Amikor a munkások kimennek szünetre,
megpróbálom felmérni a drogprobléma mértékét
a börtön többi részében.
Mióta a börtönben vagyok, sokan emlegetik az itteni drogproblémákat.
Különösen a Pervitinnel van sok gond.
Ti használtok drogokat?
Én drogozom, de nem vagyok függő.
Azért nevettek, mert függő?
Miért nevetnek rajtad, Michal?
Nem tudom, mert ők is drogosok.
Ti is drogoztok?
Néha.
Néha? Egy kis Pervitint toltok?
Itt, Csehországban kicsit már a kultúránk része a jég.
Szomorú, de ez van.
A kultúránk része.
- Ugye, Michal? - Az.
Hogy álltok most a drogokhoz és a bűnözéshez?
A börtön változtatott a személyiségeteken? Azon, hogy kik vagytok odakint?
Mit terveztek a büntetés letöltése után, ha szabadultok?
A börtön ezen nem segít. Tovább fogunk drogozni.
Aki élvezi, az tovább fogja tolni. Minek hazudjunk?
Végre őszinte vagy!
Ennél őszintébb nem is lehetne.
Köszönöm az őszinteséget.
Jelenleg úgy tűnik, a fiúk a drogozás folytatására készülnek, ha szabadulnak.
Azok számára, akik új életet akarnak kezdeni,
a börtön sokféle szakmában kínál képzést.
Megérkeztünk a börtön oktatóközpontjába.
Ezekben a műhelyekben tanulnak az elítéltek.
Ez lesz az ön munkaállomása.
Ez?
Ezt a tervrajzot kell követni.
A szakiskolában az elítéltek megtanulhatnak fúrni,
hegeszteni és tervrajzot olvasni.
Ezt a tudást odakint is kamatoztathatják.
Képesítést szerezhetnek.
Hogy hívnak?
- Antonín. - Antonín?
Így?
Úgy!
- Igen? - Igen.
Jól csinálom?
Igen.
Mióta vagy a börtönben?
Ez a negyedik évem.
Drogok miatt.
Drog.
Árultad? Vagy használtad?
Nem. Gyártottam.
Hányszor ültél már börtönben?
Négyszer.
Miért ültél a korábbi három alkalommal?
Akkor is a drogok miatt.
- Drogok. - Gyártásért?
Igen.
Szóval két éve tanulsz itt a műhelyben?
Segített valamiben? Segít neked?
Igen, valamennyire. Ja.
Miben segít?
Egyrészt így gyorsabban telik az idő.
Másrészt kipróbálhatok valami újat. Soha életemben nem dolgoztam.
Úgyhogy ez nekem elég élvezetes időtöltés.
Minden elsajátított készség fontos része lesz az eszköztárnak,
amivel a szabadulás után az elítélt munkát találhat. Ez a lényeg.
Ez lenne minden börtön dolga: új dolgokat tanítani az elítélteknek.
Ha kapnak valamit, ami eddig nem volt meg az életükben,
az csak jó lehet.
ÖTÖDIK NAP
Ma oldalt váltok,
és az őrökkel fogok ismerkedni.
Ők kerestek meg, hogy megmutassák, hogyan próbálják kint tartani a drogokat.
Most hova is megyünk? A kutyakiképzőhöz,
aki átkutatja az elítéltek családjaitól érkező küldeményeket, igaz?
Mit keres a kutya?
Ópiátokat, drogokat.
Pervitint, heroint, marihuánát.
Bejöhetünk?
Jól van.
Jó napot!
A kutya a leghatékonyabb a keresésben.
Olyasmit is megtalál,
amit mi röntgennel vagy mással sem vennénk észre.
Ez a mai posta.
A kutya átnézi a további ellenőrzések előtt, utána kerül az elítéltekhez.
Egy keresőkutyánál többre van szükség egy ilyen nagy börtön
drogmentesen tartásához.
Ma az őrök a börtönlázadások kezelését gyakorolják.
Azta! Ezek nem szórakoznak.
Több mint 1000 elítélt mellett
felkészültnek kell lenniük.
Ma egy erőszakos elítélt szerepét játszom.
Emlékeztet a saját büntetésemre.
Kemény dolog szembenézni egy ilyen csapattal.
Azt a kurva!
A kutya elkapta az utolsó társamat.
Nem számít, mekkora vagy,
és mennyire küzdesz ellene.
A kutya mindig nagyobb és erősebb lesz, és elkap.
Fel sem tudom idézni,
hogy a saját börtönbüntetésem alatt
hányszor kerültem magánzárkába.
Plzeňben is sűrűn alkalmazzák az elzárást.
Szűk a lépcső, úgyhogy csak óvatosan!
Ez a legrosszabb hely a börtönben,
ahova egy elítélt kerülhet.
Hány zárkájuk van itt fenntartva
a problémás elítélteknek?
Harminckettő.
Mindegyikben vannak jelenleg?
A legtöbben.
Nézzük meg ezt!
Jöjjön csak!
Látom. Két elítéltet is el lehet helyezni.
Igen, kettőt.
Segít valamiben, ha így büntetik az elítélteket?
Segít kezelni az elítélteket?
A problémás elítéltek itt rájönnek, hogy túlléptek egy határt.
Amikor visszakerülnek a saját zárkájukba,
a saját szárnyukba, látszik, hogy tanultak belőle.
És aztán viselkednek.
Mennyi a leghosszabb idő,
amíg egy elítélt elzárásban tartható?
Nagyon változó. Attól függ, mit csinált az elítélt.
A maximális idő 28 nap.
Ez az elzárás kemény valósága.
Tudom, milyen, mert én is voltam egyedül 28 napig
ehhez hasonló magánzárkákban minden jogomtól megfosztva.
Tudom, milyen nehéz itt túlélni egy napot is,
nemhogy 28 napot, bassza meg!
Nyugalom!
Beszélhetek valakivel idelent?
Kíváncsi volnék, milyen élmény nekik, mit csináltak, és tanultak-e belőle.
Sajnos ez most nem lehetséges.
Van itt egy őr, nem ő, hanem egy másik, aki azt mondja, hogy ne is álmodjak róla.
Mintha rejtegetne valamit.
Vajon az emberek,
akiket napi 23 órára elzárnak, tanulnak belőle valamit?
Csak ennyi érdekel.
De eléggé megfagyott a levegő, és elromlott a hangulat.
Nem örülnek. Jobb, ha megyek.
Mehetünk?
- Igen. - Menjünk!
A drogosok szárnyában
a börtön egy nagyon más arcát mutatja.
Páran a már megismert elítéltek közül
csoportterápián vesznek részt.
A cél: felkészülni démonaik legyőzésére a szabadulás utáni időszakban.
Ha én okozom a bajt, akkor én is tudom megoldani.
Jogom van szomorúnak, dühösnek, bizonytalannak lenni.
Jogom van hozzá! Mindenkinek joga van küszködni.
De tudom, hogy elég a belső erőm.
Bízhatok benne, és nem kell semmit alkoholba és drogokba fojtanom.
Az alkohol
bizonyos szempontból gyógyszer is lehet.
Mármint ha valaki…
Nagyapám minden reggel ivott egy kupica szilvapálinkát…
És nem is lett baja tőle. De egy alkoholista…
- Nem ihat. - Egy szerencsejáték-függő nem játszhat.
És egy drogos sem…
Én nem akartam szórakozni járni.
Csak be akartam rúgni, otthon ülni,
és nézni az esküvői videómat.
- Szándékosan kínoztad magad. - Igen. És élveztem. Valamiért élveztem.
Az ilyen terápia sokat segíthet a függőségek legyőzésében.
De Marek, a legfiatalabb zárkatársam a cellában ül.
Hány évet is kaptál, Marek?
Két és fél éve vagyok bent, és még négy évem van hátra.
Szóval hat és fél évet kaptál?
Hat és fél évig leszel börtönben?
Félidő után,
azaz nálam három év után lehet feltételes szabadlábra helyezést kérni.
Szerinted kiengednek?
Nem hiszem.
Miért?
Félek tőle.
Még nem bírok leállni.
Ez a drogmentes szárny, nem?
A drog mindenhova eljut. Ez már csak így működik.
Szó szerint mindenhova.
Ez a szárny
segített csökkenteni a függőséget az elítéltek körében.
De aki fiatal kora óta drogozik,
és gyakorlatilag ennyiről szól az élete,
annak a börtön az egyik legnehezebb hely letenni a drogot.
HATODIK NAP
Ez az utolsó napom a Plzeňi Börtönben.
Petr, a zárkatársam szörnyű dolgokon ment keresztül,
de egész héten nyugodtnak és eltökéltnek láttam,
hogy végleg legyőzze a függőségét.
Valami olyan erőt ad neki,
amit nem sok kristálymet miatt ülőnél látok.
Vasárnap délután van. Petr, a zárkatársam
elhívott egy istentiszteletre.
Hogy vagytok?
A börtönnek van egy nagy előnye:
a sok szabadidő. Használjátok ki, dolgozzatok magatokon!
Itt ér véget a bűn. Itt tűnik el a fájdalom.
- Ámen! - Ámen!
Mielőtt olvasnék Isten igéjéből, ha valakinek imádság van a szívén,
vagy hálát adna valamiért Istennek, az mondja el!
Istenem, hálát adok neked Pelán lelkész úrért.
Ő segített felébrednem, ő segített nekem meglátni téged,
és hitre jutni.
Vigyázz a családomra, az anyámra, és mindenkire a világon!
Vigyázz mindenkire, aki megérdemli!
Te vagy az én egyetlen mesterem. Dicsőség neked, Uram! Ámen!
Ámen!
- Ámen! - Ámen!
Úr Jézus, hálás vagyok neked minden napért.
Köszönök mindent, amit értünk teszel, és hogy most is itt vagy velünk. Ámen!
- Ámen! - Ámen!
Mit érzel, amikor véget ér az alkalom?
Milyen érzések vannak benned az istentisztelet után?
Nagyon megerősít.
Erősnek érzem magam.
Az ember boldogabb, ha tudja, hogy szeretik.
Akinek nincs családja, akit nem szeret senki,
annak is szüksége van szeretetre, ahogy minden embernek.
Én itt kapom meg a szeretetet.
Értem.
Ideje elbúcsúznom
a három zárkatársamtól.
Szeretném megköszönni, hogy ilyen kedvesen fogadtatok.
A ti korotokban ugyanebben a helyzetben voltam.
De kijutottam, és sikerült új célt találnom az életben.
Új életet kezdtem.
Erre ti is képesek vagytok.
Petr, rajtad ezt nagyon látom.
Az a benyomásom,
hogy tényleg készülsz az újrakezdésre.
Látszik, hogy megvan benned az elszántság.
Úgyhogy sikerülni is fog.
Marek, Jakub,
nektek is van esélyetek, ha elszánjátok magatokat.
Nagyon köszönjük.
Ez óriási élmény volt. Hiányozni fogsz.
Felidézted nekem, milyen kint lenni. Szomorú leszek, ha elmentél.
- Sok sikert, barátom! - Köszönöm.
Sok sikert, Marek!
Sok sikert, Petr!
Vigyázzatok magatokra! Jól van.
- Szia! - Szia!
Nehéz ilyen fiatalok között.
Nehéz. Szegény kis Marek!
Ha ránézek, és látom, ahogy a maci szemeivel kétségbeesetten néz rám…
Kemény fából faragtak,
de én is ember vagyok.
Ha látom egy embertársamat,
főleg egy ilyen fiatalembert, akinek esélye sem volt…
Bassza meg, mit tehetnénk még?
Legszívesebben kézen fognám, és azt mondanám,
hogy kövessen, megmutatom a jó utat.
Mielőtt elmegyek a Plzeňi Börtönből, szeretnék beszélni az igazgatóval is,
Pavel Kopačka ezredes úrral.
Ön szerint milyen súlyos önöknél a drogprobléma?
Ez a világ minden börtönében probléma,
mert drogot becsempészni egy börtönbe
sokkal egyszerűbb, mint nagyobb tárgyakat.
Szűrünk, amennyit csak lehet, és ha valaki drogozik,
vagy más addiktív szert használ,
és kiderül, azt általában
a legszigorúbban büntetjük.
Ezt az egyik legsúlyosabb szabálysértésnek tekintjük.
És miért így építették fel
a drogos szárny rehabilitációs programját?
Miért ilyen szigorúak?
Azért ilyen a napirendjük,
hogy az elítéltek elsajátítsanak bizonyos szokásokat.
A függőknek véleményünk szerint muszáj
megtanulniuk az önkontrollt.
Meg kell tanulniuk viselkedni.
Ebben segítenek a szabályok.
Ön szerint sikerül csökkenteni a függők számát a börtönben?
Az adataink
azt mutatják, hogy a programot sikeresen teljesítők kétharmada
többé nem kerül börtönbe.
Hálás vagyok, hogy szánt rám az idejéből! Köszönöm!
A Plzeňi Börtön számára óriási kihívást jelentenek
a komoly függőségekkel küzdő elítéltek.
A drog többnyire a Pervitin, azaz a kristálymet.
Láttam, hogy egyes elítéltek számára
elérhetőek pozitív kezdeményezések, ahol fegyelmet és rendszert tanulhatnak.
De az elítéltek többségéért
szerintem többet kellene tenniük.
A feliratot fordította: Liptákné Tóth Sára